钦定古今图书集成/历象汇编/庶征典/第106卷 > 王充论衡 > 《春寒偶书》刘子翚
## 钦定古今图书集成/历象汇编/庶征典/第106卷 > 王充论衡 > 《春寒偶书》刘子翚

浮云匿晨晖，雨雹惊春昼。天公号令乖，阴晴变何骤。
小径践芳泥，通渠走寒溜。风颠万木偃，气凛重闱透。
鹓鸾护巢翔，奈此群雏幼。拥炉乌薪然，双手慵出袖。
褰帷望空明，屋角见远岫。良朋不可招，块处惭孤陋。
青青桃叶长，奕奕兰花秀。长吟曷咨嗟，佳辰去难又。